പഴേരി ഉപതെരഞ്ഞെടുപ്പ്: സീറ്റ് പിടിച്ചെടുത്ത് എല്ഡിഎഫ് സുല്ത്താന് ബത്തേരി: ബത്തേരി നഗരസഭയിലേക്കുള്ള പഴേരി ഉപതെരഞ്ഞെടുപ്പില് യുഡിഎഫില് നിന്നും സീറ്റ് പിടിച്ചെടുത്ത് എല്ഡിഎഫ്. എല്ഡിഎഫിലെ എസ്.രാധാകൃഷ്ണന് 112 വോട്ടുകളുടെ ഭൂരിപക്ഷത്തിനാണ് യുഡിഎഫിലെ എം.കെ. മനോജിനെ പരാജയപ്പെടുത്തി സീറ്റ് പിടിച്ചെടുത്തത്. രാധാകൃഷ്ണന് 547 വോട്ട് ലഭിച്ചപ്പോള് 435 വോട്ടാണ് മനോജ് നേടിയത്. ആകെയുള്ള 1213 വോട്ടര്മാരില് 982 പേര് വോട്ട് രേഖപ്പെടുത്തി. യുഡിഎഫില് നിന്നും വിജയിച്ച എം.എസ്. വിശ്വനാഥന് സിപിഎമ്മില് ചേര്ന്ന് എല്ഡിഎഫിന്റെ നിയമസഭ സ്ഥാനാര്ഥിയായി മത്സരിച്ചതിനെ തുടര്ന്ന് രാജിവച്ചതിനാലാണ് തെരഞ്ഞെടുപ്പ് വേണ്ടിവന്നത്. കഴിഞ്ഞ തവണ 96 വോട്ടിനാണ് വിശ്വനാഥന് വിജയിച്ചത്. പഴേരി ഡിവിഷന് എല്ഡിഎഫിന് ലഭിച്ചതോടെ നഗരസഭയിലെ 35 സീറ്റുകളില് എല്ഡിഎഫിന് 24 സീറ്റായി. യുഡിഎഫിന് 10ഉം ഒരു സീറ്റ് സ്വതന്ത്രനുമാണ്.